Bonhoeffer (34) - www.bybelkennis.co.za
Sometimes we stare so long at a door that is closing that we see too late the one that is opening – Alexander Graham Bell.
[Bonhoeffer se siening van ‘n lewe onder vyande was gevorm deur sy lewe in Duitsland onder die Nazi’s. Op daardie stadium het Duitsland toenemend vyandig teenoor Christene geword.]
Die Christen kan nie sommer as vanselfsprekend die voorreg om tussen Christene te woon, aanvaar nie. Jesus Christus het omring deur vyande geleef. Teen die einde het al sy dissipels Hom verlaat. Aan die kruis was Hy alleen omring deur misdadigers en ‘n spottende skare mense. Hy het gekom met die uitdruklike doel om vrede vir die vyande van God te bring. Ons as Christene behoort nie ‘n afgesonderde kloosterlewe te lei nie, maar tussen ons vyande. Daar kry Christene hulle roeping – hulle werk.
Ek stuur julle soos skape tussen wolwe in. Wees dus versigtig soos slange en opreg soos duiwe (Matteus 10:16).
U laat my by ‘n feesmaal aansit, terwyl my teëstanders moet toekyk. U ontvang my soos ‘n eregas, ek word oorlaai met heerlikheid. U goedheid en liefde sal my lewe lank by my bly en ek sal tuis wees in die huis van die Here tot in lengte van dae (Psalm 23:5 – 6).
Here gee aan my die geloof, die moed en die liefde om getrou te midde van vyande te leef – net soos U dit gedoen het. Amen.
by Mitch Kalp · Published 03/10/2012